Režissöör väidab,  et põhiidee (arstist vanema ja lapse liin) on laenatud 1960. aasta Prantsuse õudusfilmist "Les yeux sans visage" ja et "Nukk" on justkui kummardus sellele filmile. Arvasin, et olen seda Georges Franju filmi näinud, aga tuleb välja, et ei ole (olen küll mitmeid kordi näinud ja käes hoidnud videokassetti, millele ma selle filmi kunagi aegade hämaruses Artest lindistasin, kuid sellest pole suurt abi), seega ei oska ma seda seost kommenteerida. Ometi jääb mulje, et see Franju filmi mainimine on lihtsalt üks võõraste sulgedega lehvitamine.